Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 159

4. pont elõírásait kell alkalmazni — vonatkozó követelmények 3.1. Azokban a helyiségekben, ahol élelmiszereket elõkészítenek, kezelnek, feldolgoznak vagy forgalmaznak: 3.1.1. A szilárd kialakítású padozatot ép állapotban kell tartani. Annak könnyen tisztíthatónak és ahol szükséges, fertõtleníthetõnek kell lennie. Ez megköveteli a vízhatlan, át nem eresztõ, mosható és nem mérgezõ anyagok alkalmazását, kivéve, ha az illetékes hatóság elfogadja az üzembentartónak azt a véleményét, hogy más anyag is megfelelõ. Ahol szükséges, ott a felületet úgy kell kialakítani, hogy a padozatról a felületi víz könnyen elvezethetõ legyen. 3.1.2. A falfelületet ép állapotban kell tartani, legyen könnyen tisztítható és ahol szükséges, fertõtleníthetõ. Olyan magasságig, amely megfelel a mûveleteknek, legyen vízhatlan, sima, mosható és csak nem mérgezõ anyagok felhasználásával készülhet, kivéve, ha az illetékes hatóság elfogadja az üzembentartónak azt a véleményét, hogy más anyag is megfelelõ. 3.1.3. A mennyezetet és a felületre rögzített tárgyakat úgy kell tervezni és kivitelezni, hogy megelõzzék a szenynyezõdések felhalmozódását, elkerüljék a kondenzvíz lecsapódását, a nem kívánatos penészgombák megjelenését és elszaporodását, valamint kizárják bármely anyagnak az élelmiszerbe hullását. 3.1.4. Az ablakokat és más nyílásokat (faláttöréseket) úgy kell megépíteni, hogy a szennyezõdések felhalmozódását meggátolják. A szabadba nyíló ablakokat rovarhálóval kell ellátni oly módon, hogy az a tisztítás idejére könnyen leszerelhetõ legyen. Ahol a nyitott ablak az élelmiszer szennyezõdéséhez vezethet, azt munka közben becsukva kell tartani. 3.1.5. A nyílászáróknak könnyen tisztítható és ahol szükséges, fertõtleníthetõ anyagokból kell készülniük. Ez megköveteli a vízhatlan, át nem eresztõ, mosható, sima felületek alkalmazását, kivéve, ha az illetékes hatóság elfogadja az üzembentartónak azt a véleményét, hogy más anyag is megfelelõ. A nyílászáróknak jól záródóknak kell lenniük. 3.1.6. A felületek, amelyek élelmiszerrel érintkeznek (beleértve a berendezésekét is), legyenek épek, könnyen tisztíthatóak és ahol szükséges fertõtleníthetõek. Ez megköveteli sima, vízhatlan, át nem eresztõ, mosható, nem mérgezõ anyagok felhasználásával készült felületek alkalmazását, kivéve, ha az illetékes hatóság elfogadja az üzembentartónak azt a véleményét, hogy más anyag is megfelelõ. 3.2. Ahol szükséges, ki kell alakítani a munkaeszközök és felszerelések tisztítására és fertõtlenítésére szolgáló, erre a célra alkalmas berendezést. Ennek korrózióálló anyagból kell készülnie és könnyen tisztíthatónak kell lennie. Biztosítani kell az ivóvíz minõségû folyó hideg és meleg vízzel való ellátását. 3.3. Ahol az élelmiszerek mosása szükséges, ott ki kell alakítani az erre a célra szolgáló berendezést. Biztosítani kell az ivóvíz minõségû folyó hideg, illetve meleg vízzel való ellátását.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes